<classify> Azam kwa siku za karibuni imekuwa na kiwango kibovu hali iliyofanya kutolewa mapema kwenye michuano ya Kombe la Mapinduzi.Lakini pia timu hiyo imeshuka mpaka nafasi ya pili kwenye msimamo wa Ligi Kuu Bara baada ya mwishoni mwa wiki kutoka sare ya bao 1-1 na African Sports kwenye Uwanja wa Azam Complex, Mbagala.Akizungumza Dar es Salaam jana kocha Hall alisema matokeo inayopata timu yake ni ya kawaida kwenye mpira.Najua watu wanataka ushindi na kwa hali yetu tunatakiwa kushinda, lakini matokeo tunayoyapata sio mbaya pia ni kawaida kwenye mpira, alisema.Hii ni hali ya mpito tu ambayo hutokea na hupita, nafanyia kazi mapungufu yote na nina imani mechi ijayo tutarejea kwenye kiwango chetu, alisema.Mechi inayofuata Azam itakuwa ugenini kesho dhidi ya Mgambo JKT kwenye uwanja wa Mkwakwani Tanga.Azam inahitaji ushindi katika mechi hiyo ili irejee kileleni. Kwa sasa timu hiyo ina pointi 36 sawa na Yanga inayoongoza kwa uwiano mzuri wa mabao.  <topic>: MICHEZO 